
GBK27125 - LONDONI KALANDOK - KIRÁLYI POMPÁTÓL A MODERN METROPOLISZIG - REPÜLŐGÉPPEL, HELYI KÖZLEKEDÉSSEL, CSALÁDI ELHELYEZÉSSEL 
2027. MÁJUS 18-22 (5 NAP/4 ÉJ) – NYÍRI DÓRA

[bookmark: _heading=h.2gp26x9bnazi]1. NAP	2027.05.18	INDULÁS, ISMERKEDÉS A WESTMINSTER-NEGYEDDEL
A budapesti Liszt Ferenc repülőtérről a hajnali órákban indulunk Londonba. A londoni repülőtéren transzferbusz vár bennünket, majd idegenvezetőnk segítségével megkezdjük ismerkedésünket a világ egyik legnagyszerűbb fővárosával. Elsőként a Westminster-negyedbe látogatunk, ahol sétánk során megtekintjük többek között a St. James Parkot, a Trafalgar Square-t, a Downing Streetet, a Houses of Parliamentet és a Big Bent. Ezt követően a Westminster Abbeyt (F) fedezzük fel. Délután a London Eye-ról (F) gyönyörködhetünk London lenyűgöző panorámájában, majd folytatjuk városnéző sétánkat. A program végeztével szállásunkra utazunk, vacsora a családoknál. (A napi program a menetrend módosulásának függvényében változhat)

2. NAP	2027.05.19	A TEMZE PARTJÁN: TOWER BRIDGE ÉS HADITENGERÉSZET
Reggeli után helyi közlekedéssel indulunk London szívébe. Sétánk során érintjük a
Monument-et, a Szent Pál székesegyházat (F), a Millenium Bridge-et. Ezt követően a HMS Belfast (F) fedélzetére lépünk, ahol testközelből ismerkedhetünk meg a legendás hadihajó történetével és a fedélzeten egykor szolgálatot teljesítő tengerészek mindennapjaival, innen megtekintjük a Tower Bridge-t és a Tower of Londont. A nap végén visszatérünk szállásunkra, vacsora.

3. NAP	2027.05.20	SHAKESPEARE, MÚZEUMOK ÉS LONDONI FORGATAG
Reggeli után helyi közlekedéssel indulunk Londonba. Délelőtt felkeressük a híres Globe Színházat (F), Shakespeare egykori színházának rekonstruált épületét, ahol betekintést nyerhetünk az Erzsébet-kori színház világába. Ezt követően a világ egyik legjelentősebb múzeumába, a British Museumba látogatunk, ahol több ezer év történelmének és kultúrájának lenyűgöző emlékeit fedezhetjük fel. Délután a belváros pezsgő része következik: Piccadilly Circus és környéke, ahol szabadprogram keretében fedezhetjük fel London üzleteit, tereit és hangulatos utcáit. A program végeztével szállásunkra indulunk, vacsora.

4. NAP		2027.05.21	KENSINGTON, HYDE PARK ÉS OXFORD STREET
Reggeli után helyi közlekedéssel indulunk a Kensington-negyedbe. Elsőként a Kensington-palotát (F) látogatjuk meg, amely több mint 300 éve a brit királyi család egyik fontos rezidenciája. Ezt követően a Natural History Museum lenyűgöző gyűjteményeit fedezzük fel, ahol többek között dinoszauruszok, őslénytani leletek és a természettudomány különleges érdekességei várnak bennünket. Innen London egyik legismertebb parkjába, a Hyde Parkba látogatunk. A nap további részében az Oxford Street környékén kapunk szabadidőt, így mindenki kedvére vásárolhat, nézelődhet vagy felfedezheti London belvárosának hangulatos utcáit. A nap végén szállásunkra utazunk, vacsora. 

5. NAP	2027.05.22	GREENWICH ÉS HARRY POTTER NYOMÁBAN, HAZAUTAZÁS
Reggeli után London buszunkkal Greenwich-be utazunk és felkeressük a National Maritime Museumot, ahol megismerkedhetünk Nagy-Britannia gazdag tengeri és hajózási történelmével. Innen hajóval (F) indulunk vissza London belvárosa felé. A Temzén utazva egészen más perspektívából csodálhatjuk meg London ikonikus épületeit és látképét. Ezt követően Harry Potter nyomába eredünk és felkeressük a filmek ikonikus londoni helyszínét, a King’s Cross és a St. Pancras pályaudvart. Innen a repülőtérre utazunk, gépünk a késő esti órákban indul Budapestre. (A napi program a menetrend módosulásának függvényében változhat)


A programváltoztatás jogát fenntartjuk!
A programok sorrendje az egyes nevezetességek által felkínált foglalási időpontok miatt változhat.


RÉSZVÉTELI DÍJ CSALÁDI ELHELYEZÉSSEL (minimum 20+2 fő)
	az indulás időpontja
	2027. május 18-22.

	
	18 éven aluliak
	18 éven felüliek

	· alapár * 40 (és felette) +4 fő esetén
	243.900 Ft 
	255.900 Ft

	· alapár * (30-39) +3 fő esetén
	257.900 Ft
	269.900 Ft

	· alapár * (20-29) +2 fő esetén
	287.900 Ft
	299.900 Ft

	· 10 kg-os feladós poggyász
	kb. 30.000 Ft– 55.000 Ft/fő (légitársaságtól függően)

	· utasbiztosítás 5 napra (2026-os árak)
	2.300 Ft
	4.600 Ft

	· útlemondási biztosítás
	standard útlemondási biztosítás a részvételi díj + poggyászdíj összegének 3%-a. Amennyiben az indulási dátumhoz képest 1 hónapon belül történik a megkötés (utólag csatlakozás / csere), a biztosítás díja a részvételi díj + poggyászdíj összegének 4,5%-a

	· (F) belépők 18 éven aluliaknak (2026-os árak)
	kb. 125 GBP + kb. 60 GBP helyi közlekedés vonattal

	· (F) belépők 18 éven felülieknek (2026-os árak)
	kb. 215 GBP + kb. 75 GBP helyi közlekedés vonattal



* A részvételi díj tartalmazza: repülőjegy Budapest-London retúr, 1 db kis kézipoggyásszal (40*30*20), 4 éjszaka szállás vendéglátó családoknál teljes ellátással (csomagolt ebéd) 2-3-4 fő együttes elhelyezésével, az idegenvezető költségei, első és utolsó napra kint transzferbusz
Családi szálláson egyéni diéta szerinti étkezés felára: 8Ł/fő/éj

Befizetés: 

Jelentkezéskor (október 22-ig készpénzben): 90.000 Ft/fő + a választott biztosítások összege
2026. november 22-ig: 56.950 Ft (utalva)
2027. február 22-ig: 56.950 Ft (utalva)
2027. március 22-ig: 40.000 Ft (utalva) (amennyiben min. 40 fő az utaslétszám, más különben az utolsó részlet emelkedik)

A teljes összegnek be kell érkeznie 2027. március 22-ig.

A BANKI ÁTUTALÁSHOZ SZÜKSÉGES ADATOK:
OTP bank: 11713005-20605346-00000000
Kedvezményezett: Challenge Hungary Kft
Közlemény: „GBK27125, utas neve: …………”

